CELEX: 32005D0059
Language: mt
Date: 2005-01-26 00:00:00
Title: Id-Deċiżjoni tal-Kummissjoni tas- 26 ta' Jannar 2005 dwar l-approvazzjoni ta' pjanijiet ta' eradikazzjoni tad-deni klassiku tal-ħnieżer fil-ħanżir salvaġġ u t-tilqim f'sitwazzjoni ta' emerġenza ta' dawn il-ħnieżer fis-Slovakkja (innotifikata fid-dokument bin-numru C(2005) 127) Test b'rilevanza għaż-ŻEE.

14.10.2005   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               309
            
         ID-DEĊIŻJONI TAL-KUMMISSJONI
   tas-26 ta' Jannar 2005
   dwar l-approvazzjoni ta' pjanijiet ta' eradikazzjoni tad-deni klassiku tal-ħnieżer fil-ħanżir salvaġġ u t-tilqim f'sitwazzjoni ta' emerġenza ta' dawn il-ħnieżer fis-Slovakkja
   (innotifikata fid-dokument bin-numru C(2005) 127)
   (It-test slovakk biss huwa awtentiku)
   (Test b'relevanza għaż-ŻEE)
   (2005/59/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 2001/89/KE tat-23 ta' Ottubru 2001 dwar miżuri Komunitarji għall-kontroll tad-deni tal-ħnieżer li jissejjaħ klassiku (1), u b'mod partikolari it-tieni subparagrafu ta' l-Artikolu 16(1) u l-Artikolu 20(2) tagħha,
   Billi:
   
               (1)
            
            
               Fl-2004 id-deni tal-ħnieżer li jissejjaħ klassiku kien preżenti fil-popolazzjoni tal-ħanżir salvaġġ f'ċerti partijiet tas-Slovakkja. Kawża tat-tfaqqigħ tad-deni klassiku tal-ħnieżer il-Kummissjoni adottat id-Deċiżjonijiet 2004/375/KE (2), 2004/625/KE (3) u 2004/XXX/KE (4) li jemendaw id-Deċiżjoni 2003/526/KE dwar miżuri ta' protezzjoni relatati mad-deni klassiku tal-ħnieżer f'ċerti Stati Membri (5) li fasslu miżuri addizzjonali ta' kontroll tal-mard.
            
         
               (2)
            
            
               L-Islovakkja ġabet fis-seħħ programm intensiv sabiex tkun tista' tagħmel stħarriġ tad-deni tal-ħnieżer klassiku mal-pajjiż kollu l-aktar fiż-żoni infettati. Dak il-programm għadu għaddej.
            
         
               (3)
            
            
               Għalhekk, L-Islovakkja issa ssottomettiet għall-approvazzjoni pjan sabiex tikseb l-eradikazzjoni tad-deni klassiku tal-ħnieżer fil-ħanżir salvaġġ lill-Amminstrazzjonijiet Distrettwali Veterinarji u ta' l-Ikel (DVFA) ta' Trnava (li jinkludu d-distretti ta' Piešťany, Hlohovec u Trnava), Levice (inkluż id-distrett ta' Levice), Nitra (inklużi d-distretti ta' Nitra u Zlaté Moravce), Topoľčany (inkluż id-distrett ta' Topoľčany), Nové Mesto nad Váhom (inklużi id-distretti ta' Nové Mesto nad Váhom), Trenčín (inklużi id-distretti ta' Trenčín u Bánovce nad Bebravou) Prievidza (inklużi id-distretti ta' Prievidza u Partizánske), Púchov (inklużi id-distretti ta' Púchov u Ilava), Žiar nad Hronom (inklużi id-distretti ta' Žiar nad Hronom, Žarnovica u Banská Štiavnica), Zvolen (inklużi id-distretti ta' Zvolen u Detva), Banská Bystrica (inklużi d-distretti ta' Banská Bystrica Brezno), Lučenec (inklużi id-distretti ta' Lučenec u Poltár), Krupina kif ukoll Veľký Krtíš.
            
         
               (4)
            
            
               Minħabba li s-Slovakkja għandha intenzjoni li tintroduċi t-tilqim tal-ħanżir salvaġġ fid-distretti ta' Trenčín, Bánovce nad Bebravou, Prievidza, Partizánske, Zvolen, Krupina, Detva, Veľký Krtíš, Lučenec u Poltár issottomettiet ukoll għall-approvazzjoni pjan ta' tilqim għal sitwazzjoni ta' emerġenza.
            
         
               (5)
            
            
               L-awtoritajiet Slovakki awtorizzaw l-użu ta' tilqima kontra d-deni klassiku tal-ħnieżer li tikkonsisti minn mikrobu ħaj immodifikat sabiex ma jikkawżax il-marda innifisha (tal-varjetà Ċ) għall-użu ta' tilqim tal-ħanżir salvaġġ li jingħata permezz ta' lixki orali.
            
         
               (6)
            
            
               Il-pjanijiet dwar l-eradikazzjoni tad-deni tal-ħnieżer li jissejjaħ klassiku fil-ħanżir salvaġġ u t-tilqim f'sitwazzjoni ta' emerġenza ta' dawn il-ħnieżer fiż-żoni speċifikati, kif issottomettiet is-Slovakkja, ġew eżaminati u nstab li huma konformi mad-Direttiva 2001/89/KE.
            
         
               (7)
            
            
               Għar-raġuni ta' trasparenza huwa xieraq li jiġi stipulat f'din id-Deċiżjoni iż-żoni ġeografiċi li fihom trid issir implimentazzjoni tal-pjanijiet ta' l-eradikazzjoni u tat-tilqim f'sitwazzjoni ta' emerġenza
            
         
               (8)
            
            
               Il-miżuri pprovduti f'din id-Deċiżjoni huma stipulati b'konformità ma' l-opinjoni tal-Kumitat Permanenti fuq il-Katina Alimentari u s-Saħħa ta' l-Annimal,
            
         ADOTTAT DIN ID-DEĊIŻJONI:
   Artikolu 1
   Il-pjan li ssottomettiet is-Slovakkja għall-eradikazzjoni tad-deni tal-ħnieżer li jisejjaħ klassiku fil-ħanżir salvaġġ kif stipulat fil-punt 1 ta' l-Anness ġie approvat.
   Artikolu 2
   Il-pjan li ssottomettiet is-Slovakkja għat-tilqim f'sitwazzjoni ta' emerġenza tal-ħanżir salvaġġ kif stipulat fil-punt 2 ta' l-Aness ġie approvat.
   Artikolu 3
   L-Islovakkja ser tieħu, b'mod immedjat, il-passi meħtieġa sabiex tħares din id-Deċiżjoni u tippubblika dawk il-miżuri. Huma għandhom jinfurmaw immdejatament lill-Kummissjoni bihom.
   Artikolu 4
   Din id-Deċiżoni hija ndirizzata lir-Repubblika tas-Slovakkja.
   
      Magħmula fi Brussell, fis-26 ta' Jannar 2005
      
         
            Għall-Kummissjoni
         
         Markos KYPRIANOU
         
            Membru tal-Kummissjoni Ewropea
         
      
   
   
      (1)  ĠU L 316, ta'l- 1.12.2001, p. 5. Direttiva kif emendata bl-Att ta' Sħubija ta' l-2003.
   
      (2)  ĠU L 118, ta' l-23.4.2004, p. 72.
   
   
      (3)  ĠU L 280, ta' l-31.8.2004, p. 36.
   
   
      (4)  ĠU L 359, ta' l-4.12.2004, p. 61.
   
   
      (5)  ĠU L 183, tat-22.7.2003, p. 46 kif l-aħħar emendata bid-Deċiżjoni 2004/83/KE.
   
      ANNESS
      1.   Żoni territorjali fejn il-pjan ta' l-eradikazzjoni ser jinġieb fis-seħħ
      
      It-territorju ta' l-Amminstrazzjonijiet Distrettwali Veterinarji u ta' l-Ikel (DVFA) ta' Trnava (li jinkludu d-distretti ta' Piešťany, Hlohovec u Trnava), Levice (inkluż id-distrett ta' Levice), Nitra (inklużi id-distretti ta' Nitra u Zlaté Moravce), Topoľčany (inkluż id-distrett ta' Topoľčany), Nové Mesto nad Váhom (inklużi d-distretti ta' Nové Mesto nad Váhom), Trenčín (inklużi id-distretti ta' Trenčín u Bánovce nad Bebravou) Prievidza (inklużi d-distretti ta' Prievidza u Partizánske), Púchov (inklużi d-distretti ta' Púchov u Ilava), Žiar nad Hronom (inklużi d-distretti ta' Žiar nad Hronom, Žarnovica u Banská Štiavnica), Zvolen (inklużi d-distretti ta' Zvolen u Detva), Banská Bystrica (inklużi d-distretti ta' Banská Bystrica Brezno), Lučenec (inklużi d-distretti ta' Lučenec u Poltár), Krupina kif ukoll Veľký Krtíš.
      2.   Żoni fejn il-pjan ta' tilqim f'sitwazzjoni ta' emerġenza ser jinġieb fis-seħħ
      
      It-territorju tad-distretti ta' Trenčín, Bánovce nad Bebravou, Prievidza, Partizánske, Zvolen, Krupina, Detva, Veľký Krtíš, Lučenec u Poltár.